Sciant omnes presentes litteras inspecturi quod Bartholomeus Achius, et uxor eius Agna vendiderunt et concesserunt Petro abbati et ecclesiæ Sancti Stephani diuionensis domum suam cum duobus bancis et appendiciis suis, quæ sita est inter domum Joannis Teste et domum dominici le Loscaret a strata publica usque ad aliam stratam retro, de quibus se deuestierunt et dictum abbatem inuestierunt; et de garantia portanda se et sua in manu dicti abbatis obligauerunt; de pretio dictæ venditionis videlicet de centum et duodecim libris recognouerunt in integrum se esse pagatos. Hanc vero venditionem Odo frater dicti Bartolomei acceptauit et laudauit. In cuius rei testimonium ego R... decanus capellæ ducis et ego O... decanus christianitatis diuionensis ad preces supradictorum Bartolomei et Agnæ, sigillorum nostrorum munimine presentem paginam roboramus. Actum anno Domini millesimo ducentesimo tricesimo.